CELEX: E2014P0002
Language: lt
Date: 2014-01-10 00:00:00
Title: 2014 m. sausio 10 d. ELPA priežiūros institucijos ieškinys prieš Islandiją (Byla E-2/14)

8.5.2014   
            
            
               LT
            
            
               Europos Sąjungos oficialusis leidinys
            
            
               C 138/31
            
         2014 m. sausio 10 d. ELPA priežiūros institucijos ieškinys prieš Islandiją
   (Byla E-2/14)
   (2014/C 138/08)
   ELPA priežiūros institucija, atstovaujama Xavier Lewis ir Markus Schneider, atliekančių ELPA priežiūros institucijos (Rue Belliard 35, 1040 Brussels, Belgium) įgaliotinių funkcijas, 2014 m. sausio 10 d. pateikė ieškinį prieš Islandiją ELPA teisme.
   ELPA priežiūros institucija ELPA teismo prašo:
   
               1.
            
            
               Paskelbti, kad per nustatytą terminą nepriėmusi priemonių, būtinų Europos ekonominės erdvės susitarimo XIII priedo 56v punkte minimam teisės aktui (2005 m. rugsėjo 7 d. Europos Parlamento ir Tarybos direktyva 2005/35/EB dėl taršos iš laivų ir sankcijų už pažeidimus įvedimo), suderintam su EEE susitarimu prie jo pridėtu 1 protokolu ir 2009 m. gegužės 29 d. Jungtinio komiteto sprendimu Nr. 65/2009, įgyvendinti, ir (arba) nedelsiant nepranešusi apie jas ELPA priežiūros institucijai, Islandija neįvykdė savo įsipareigojimų pagal minėtą teisės aktą ir EEE susitarimo 7 straipsnį.
            
         
               2.
            
            
               Nurodyti Islandijai padengti bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai
   
   
               —
            
            
               Šis prašymas susijęs su tuo, kad Islandija iki 2013 m. rugpjūčio 12 d. nesilaikė ELPA priežiūros institucijos 2013 m. birželio 12 d. pateiktos pagrįstos nuomonės dėl to, kad valstybė neperkėlė į savo nacionalinę teisinę sistemą 2005 m. rugsėjo 7 d. Europos Parlamento ir Tarybos direktyvos 2005/35/EB dėl taršos iš laivų ir sankcijų už pažeidimus įvedimo (toliau – teisės aktas), nurodytos Europos ekonominės erdvės susitarimo XIII priedo 56v punkte ir suderintos su EEE susitarimu prie jo pridėtu 1 protokolu ir 2009 m. gegužės 29 d. Jungtinio komiteto sprendimu Nr. 65/2009.
            
         
               —
            
            
               ELPA priežiūros institucija teigia, kad Islandija nesilaikė savo įsipareigojimų pagal suderinto teisės akto 16 straipsnį ir pagal EEE susitarimo 7 straipsnį, nes per nustatytą terminą nepriėmė priemonių, būtinų teisės aktui įgyvendinti, ir (arba) nepranešė apie jas ELPA priežiūros institucijai.